MOM 2011. május 5. csütörtök
Kedves Klubtársak!

Lassan indult a tegnapi nap. Este 6-ig csak hatan voltunk a klubszobában: HA5GAB Gábor, T. Bálint, HA5FA Jenő, HA5RXZ Peter és a házigazdák HG5BDR Teri és HA4AA András. Jenő elmondta, hogy már kb. húszan jelentkeztek a június 12-i törökmezői MOM pünkösdölőre. Klubtitkárunk azt szeretné, hogy egyszerre csak egy aktív RH és URH rádió legyen, esetleges tartalékokkal. Várja az antennaépítő és rádiótelepítő jelentkezőket, valamint a főzésben résztvevő felajánlkozókat. Ha valaki szállást is kérne, azt időben jelezze.

Később még további nyolc tagunk érkezett: HA5EV Lajos, HA5FTL Tamás, HA5SEA (!) Flórián, HA5GAL Béla, HA5ASY Laci, HA5NVG Attila, HA5GID Zsolt és T. Emese. Igen, Flórián végre boldog tulajdonosa lett a sokat sejtető HA5SEA hívójelnek. Gratulálunk! A rákosmentiek elintézték klubunk vezetőjével a HA5KRR hívójelt érintő adminisztratív változtatást. Ezután mindnyájan nagy figyelemmel kísértük a tegnapi nap legkiemelkedőbb eseményét a HA5SEA hívójel felavatását.

Flórián otthon tanulja a morzét, és az angol nyelvvel is akar haladni, de most még csak magyar QSO-ra vállalkozott, ezért keresni kellett egy megfelelő partnert. 80 méteren még nagy zaj volt (jó lenne majd egy magasan elhelyezett delta hurokkal próbálkozni), de más nem lévén maradt az ablakon kidobott LongWire. Jenő nem ismer lehetetlent, ezért nekiállt kihalászni a zajból egy alkalmas magyar állomást. HA8DQ Sanyi jelei nem sokkal voltak a zaj felett. Hallgassátok csak meg:
http://www.kfki.hu/~ha4aa/MOM/MOM-majus5/Partner-kihalaszasa.wav 

Flóriánnak komolyan oda kellett figyelnie, hogy sikeres legyen első kísérlete.
http://www.kfki.hu/~ha4aa/MOM/MOM-majus5/Ha5sea-figyel.jpg 
Jenő és mi többiek megint izgatottan éltük át az első QSO élményét. HA5SEA jól teljesített, és felavatta a hívójelét ebben a nagy zajban:
http://www.kfki.hu/~ha4aa/MOM/MOM-majus5/Ha5sea-Ha8dq-QSO.wav 
Ezután azon melegében nekiállt kitölteni egy QSL lapot, mert a QSO az adminisztrációval fejeződik be:
http://www.kfki.hu/~ha4aa/MOM/MOM-majus5/Ha5sea-adminisztral.jpg 
http://www.kfki.hu/~ha4aa/MOM/MOM-majus5/Elso-QSL.jpg 
Gratulálunk az első összeköttetésedhez! Sok szép QSO-t kívánunk neked a szárazföldről és /MM-ből is, és ahogy megbeszéltük jövő héttől ráhajtunk a távíróra és az angolra.

Később, amikor besötétedett szépen megindult a 80 méter. Sok különleges állomást lehetett hallani pl. RP66W-t Voronyezsből (Ragyio Pobeda prefix-el) és HF4BJP-t (II. János Pál boldoggá avatása tiszteletére). Többen megcsináltuk távírón ezeket az állomásokat. Ki szeretném emelni HA5GAL Bélát, aki először csinált pile-up-ban QSO-t igen ügyesen.

HA5FTL Tamásnak elindult a K2-es rádiója. Még a szűrők beállításán fog csiszolni, de a sok napig tartó figyelmes forrasztás és szerelés meghozta a gyümölcsét. Derék munka! A klubnapra egy korábbi, sokkal kisebb távíró adó-vevőjét hozta el, ami nem 15 wattot, csak 0,2 wattot tud. Íme, a "szigetes" konstrukciójú próbapanel:
http://www.kfki.hu/~ha4aa/MOM/MOM-majus5/Pixie.jpg 

Május elsején a Rákosmenti Rádiós Kör tagjait több MOM klubtag is elkísérte a kerületi majálisukra. HA5ASY Laci hozott róla fényképeket:
http://www.kfki.hu/~ha4aa/MOM/MOM-majus5/morze-bemutato.jpg 
http://www.kfki.hu/~ha4aa/MOM/MOM-majus5/Jenoek.jpg 
http://www.kfki.hu/~ha4aa/MOM/MOM-majus5/Gyuri.jpg 
http://www.kfki.hu/~ha4aa/MOM/MOM-majus5/erdeklodok.jpg 
http://www.kfki.hu/~ha4aa/MOM/MOM-majus5/Gabor.jpg 

Szívesen maradtunk volna tovább is tegnap este, de a szabályok szerint 21 óra után más engedélyre lett volna szüksége azoknak, akiknek nincs éves belépőjük. 18 óra előtt is be lehet jönni a klubba. Érdemes, mert kora délután a 20 méter jól megy. Könnyebb is volt megcsinálnom Bálinttal RP66VLK-t és RP66W-t ezen a sávon, pedig nagyon sokan hívták őket.

Találkozunk a jövő héten! 
73! de HA4AA András.